open-index/open-wikipedia-markdown huggingface dataset:
Kollegieuniversitet

**Kollegieuniversitet** eller **nettverksuniversitet** er et universitet som er delt inn i kollegier. Kollegiene spiller en vesentlig rolle i den akademiske virksomheten, i tillegg til universitetet selv, og dets fakulteter. Ofte har de en helt egen administrasjon, egne regler og egen ledning.

I USA er de fleste universitetene kollegieuniversiteter. Storbritannias kalles de tilsvarende kollegieuniversiteter for et *Collegiate*-universitet, og noen av landets beste universiteter, som universitetene Oxford og Cambridge, er slike. Disse har fortsatt kollegier som i det vesentlige er autonome og spiller en vesentlig rolle i institusjonenes akademiske virke. De er her blant annet alene ansvarlig for opptak av studenter til lavere grad, og undervisning i såkalte *supervisions*, som kan oversettes som «oppsyn/tilsyn». Dette i tillegg til at de fungerer som residens for flesteparten av studentene, og tilbyr kantine og bibliotek og andre ressurser for sine medlemmer. Mange studenter og alumni ( tidligere studenter eller ansatte) føler seg ofte tettere knyttet til sitt kollegium enn til universitetet.

Det at universitetet er delt inn i kollegier i tillegg til fakulteter skaper et mye tettere samarbeid på tvers av den faglige inndelingen mellom fakultetene, da det ofte er vanlig at dagens måltider, både av akademisk ansatte og studenter, inntas i kollegiet.

I Storbritannia er University of London og Durham de eneste universitetene ved siden av Oxford og Cambridge som fortsatt opererer som et kollegieuniversitet, men kollegiene spiller her en langt mindre rolle i universitetenes akademiske virksomhet. Få amerikanske universiteter er kollegiale, men blant annet Yale og Rice University har en variant av kollegiesystemet, men disse universitetenes kollegier har liten akademisk funksjon, og det er av vesentlig mindre betydning hvilket *college* man har gått på.

Mittuniversitetet og Linnéuniversitetet er de to svenske nettverksuniversitetene (som de betegnes i Sverige) som eksisterer i dag.

## Referanser
Metatese

**Metatese** (fra gresk μετάθησις *metáthesis*, «omstilling») viser til at to deler bytter plass innenfor et hele. Begrepet blir brukt i språkvitenskap, der det viser til at fonemer bytter plass i et ord, og i kjemi, der deler av stoff i en reaksjon bytter plass i sluttproduktet.

## Metatese i språk
Metatese er i lingvistikken en forflytning av en lyd i et ord, det vil si når to fonemer ved siden av hverandre bytter plass i ulike varianter av det opprinnelig samme ordet. Et kjent eksempel på at nærliggende språklyder bytter plass forekommer i bokmålsordet *[[kors]]* og det nynorske *kross* (engelsk *cross* og latin *crux*).

Årsaker til slik metatese kan være flere:
* En talefeil med patologiske årsaker.
* Et ords uttale misforstås på grunn av en folkeetymologi.
* Et utenlandsk ord kan være vanskelig eller omstendelig å uttale (for eksempel *løytnant* av *lieutenant* eller *legimitasjon* av *legitimasjon*).
* Barnespråk (for eksempel *Gabirella* av *[[Gabriella]]* og *stølver* istedenfor *støvler*).
* En komisk effekt (for eksempel *[[Asterix]]* av *[[asterisk]]* og «bakke snakkvendt»).

Andre eksempler på språklig metatese er det engelske *dirt* og norske *[[dritt]]*, sykdommen *[[kopper (sykdom)|kopper]]* som har blitt banneordet *[[pokker]]*, det norske *[[krokodille]]* (latin *crocodilus*) og spanske *cocodrilo*.  Lydforflytning forekommer også blant annet i akkadiske ordenstall. 

## Metatese i kjemi
En generell metatesereaksjon kan skrives slik:

:A-B + C-D → A-D + C-B

En slik kjemisk reaksjon kan for eksempel skje mellom to uorganiske salter når ett produkt er uløselig i vann, for eksempel:

:AgN<sub>3</sub>(aq) + NaCl(aq) → AgCl(s) + NaNO3(aq)

I organisk kjemi er en av de viktigste nye reaksjonene olefinmetatese, som ofte bare blir kalt 'metatese', og den liknende alkynmetatesen. I olefinmetatesen får en metallkatalysator to deler av it olefin til å bytte plasser, for eksempel:

:R1CH=CH2 + R2CH=CH2 → R1CH=CHR2 + H<sub>2</sub>C=CH<sub>2</sub>

## Eksterne lenker
* Kloster-Jensen: ''Omkring begrepet metatese'' (pdf)
Christopher Lloyd

**Christopher Allen Lloyd** (født 1938) er en amerikansk skuespiller som har vunnet Emmy Award tre ganger.  Han er mest kjent fra filmen *[[Tilbake til fremtiden]]* hvor han spilte rollen som Dr. Emmett Brown.

## Filmografi
* *[[Gjøkeredet (film)|Gjøkeredet]]* (1975)
* *[[Goin' South]]* (1978)
* *[[Taxi (amerikansk TV-serie)|Taxi]]* (1978) (TV-serie)
* *[[The Onion Field]]* (1979)
* *[[The Legend of the Lone Ranger]]* (1981)
* *[[Mr. Mom]]* (1983)
* *[[To Be or Not to Be]]* (1983) 
* *[[Star Trek III: The Search for Spock]]* (1984)
* *[[The Adventures of Buckaroo Banzai Across the 8th Dimension]]* (1984)
* *[[Tilbake til fremtiden]]* (1985)
* *[[Clue (film)|Clue]]* (1985)
* *[[Walk Like a Man]]* (1987)
* *[[Track 29]]* (1988)
* *[[Eight Men Out]]* (1988)
* *[[Hvem lurte Roger Rabbit?]]* (1988)
* *[[The Dream Team]]* (1989)
* *[[Tilbake til fremtiden II]]* (1989)
* *[[Tilbake til fremtiden III]]* (1990)
* *[[DuckTales the Movie: Treasure of the Lost Lamp]]* (1990)
* *[[Suburban Commando]]* (1991)
* *[[The Addams Family]]* (1991)
* *[[Dennis the Menace]]* (1993)
* *[[Addams Family Values]]* (1993)
* *[[Angels in the Outfield]]* (1994)
* *[[Camp Nowhere]]* (1994)
* *[[The Pagemaster]]* (1994)
* *[[Radioland Murders]]* (1994)
* *[[Things to Do in Denver When You're Dead]]* (1995)
* *[[Quicksilver Highway]]* (1997)
* *[[Anastasia (film)|Anastasia]]* (1997)
* *[[The Real Blonde]]* (1997)
* *[[My Favorite Martian]]* (1999)
* *[[Alice in Wonderland (1999)|Alice in Wonderland]]* (1999)
* *[[Baby Geniuses]]* (1999)
* *[[Man on the Moon (film)|Man on the Moon]]* (1999)
* *[[It Came From the Sky]]* (1999)
* *[[Wit]]* (2001)
* *[[When Good Ghouls Go Bad]]* (2001)
* *[[Kids World]]* (2001)
* *[[Interstate 60]]* (2002)
* *[[Wish You Were Dead]]* (2002)
* *[[I Dream|I Dream (TV show)]]* (2004)
* *[[Stacked]]* (2005)
* *[[Here Comes Peter Cottontail: The Movie]]* (2005)
* *[[A Perfect Day]] (2006)
* *Foodfight!* (2007)
* *Piranha 3D* (2010)
* *Fantastic 4orce'' (2013)

## Referanser


## Eksterne lenker
* Christopher Lloyds uoffisielle hjemmeside
*
Leddsetning

En **leddsetning**, tidligere kalt **bisetning**, er i lingvistikken en setning som ikke gir mening om den står alene.

Hovedsetning - som kan stå alene - etterfulgt av leddsetning, som ikke kan det:
:Dette er saken *som alle snakker om.

:Det er ikke godt å si *når det skjer.

## Referanser
Ventiv

**Ventiv** er en grammatisk kategori for verbene i enkelte språk. Det indikerer at handlingen utføres i retning av den som snakker ("ventiv" fra latinsk *venire* "å komme"). Ventiv er spesielt vanlig i bestemte språk i oldtidas Midtøsten, slik som akkadisk og sumerisk, og også i noen språk i Kaukasus, Nord-Afrika og Oseania. Ventiv er ikke begrensa til verb som uttrykker bevegelse.
London filmfestival

**Times BFI London Film Festival** er den største filmfestivalen i Storbritannia. Den har siden 1956 blitt arrangert årlig i London, og omfatter 300 filmer fra 60 land. I tillegg til filmvisningene er det også industri- og offentlige fora, utdanningsarrangementer, forelesninger og intervjuer med filmpersonligheter. 

Hovedarenaene er kinoene ved Leicester Square og BFI Southbank, men i 2006 ble hele femten kinoer brukt. Det er også en turné med et utvalg av festivalfilmene; i 2006 ble syv steder i England og Wales besøkt. 
## Eksterne lenker
*
Taktikk (sport)

**Taktikk** refererer til de handlingsvalgene en idrettsutøver foretar, eller hvilket handlingsmønster et lag følger i den hensikt å overvinne en gitt motstander. I spesielt lagidretter står handlingsvalg tett sammen med teknikk, eller hvor effektivt de ulike handlingene utføres.

## Individuelle idretter
Taktikk for individuelle idretter kan dreie seg om å vise selvtillit overfor konkurrenter, kle seg på en bestemt måte eller måten utøveren presenterer seg. I idretter med dommere som bedømmer subjektivt (dans, skihopp eller turn) vil det være taktisk å kjenne godt til premissene for dømmingen, og eventuelt en spesiell dommers preferanser. I øvelser med en viss varighet (fra 800 meter til langrenn og sykling) vil en utøver ta en rekke taktiske valg underveis. Selv om det er lagt en plan for løpet bør utøveren være klar for å endre taktikk underveis ved behov. Det kan også være nyttig å kjenne til konkurrenters taktiske mønster i tilfelle egne taktiske disposisjoner må tilpasses disse.

Taktikk for individuelle idretter der utøvere møtes en mot en, vil en utøvers taktikk forsøke å forsterke egne styrker og utnytte motstanderens eventuelle svakheter.

## Lagidretter
Taktikk for lagidretter er noe mer komplisert, siden den skjer på ulike nivåer. Individuell taktikk er den enkelte spillers taktiske disposisjoner under en kamp. En del av et lag vil måtte forholde seg til gruppetaktikk, som for eksempel en forsvarsrekkes taktiske samhandlinger. Et lags kollektive taktikk dreier seg om overordnede taktiske planer og struktur for spillet.  

Taktikk for lagidretter må også ta hensyn til lagets nivå, tabellsituasjon, baneforhold, hjemme-/ bortebane og tidspunkt for kampen.

## Litteratur
* Gjerset, Asbjørn et.al (2006): *Treningslære*, Oslo: Gyldendal Norsk Forlag AS
Coliseum Theatre

**Coliseum Theatre**, også kjent som **London Coliseum** som er det opprinnelige navnet, er et av Londons største og best utstyrte teater og operahus. Teateret ligger i St Martin's Lane, i hjertet av Londons teaterdistrikt Covent Garden.

Bygningen ble tegnet av Frank Matcham, som også stod bak London Palladium. Den første teatersjefen var en av datidens sterkeste personligheter innen britisk teater, Oswald Stoll. Første forestilling ble vist 24. desember 1904. 

Navnet skiftet til det nåværende i 1931. Frem til 1968 ble det vist 651 forestillinger av musikalkomedien *White Horse Inn*, som hadde premiere 8. april 1931. I 1968 ble teatret kjøpt av Sadler's Wells Opera Company, som hadde flyttet fra Sadler's Wells Theatre. Selskapet skiftet navn til English National Opera i 1974. 

Fra 2000 til 2004 foregikk det omfattende renovering. Det oppussende teateret har den bredeste forscenen i London. Den var forøvrig også en av de første som fikk elektrisk lys, og den ble bygget med en roterende scene som riktignok sjelden ble brukt. 

I 2004 og 2006 ble Royal Variety Performance holdt på Coliseum Theatre, med prins Charles tilstede.
Christa von Thurn und Taxis

**Christa von Thurn und Taxis** (født 14. desember 1941 i Heidenheim an der Brenz) har fra juni 2003 vært president i Bayersk Røde Kors. Hun var visepresident fra november 1999. Fra 1997 til 2000 var hun senator i Fristaten Bayern. Hun er gift med prins Max Emanuel von Thurn und Taxis og har to sønner.

## Referanser
Bayersk Røde Kors

**Bayerisches Rotes Kreuz** (BRK) er Røde Kors-foreningen i Bayern og en del av Tysk Røde Kors. I motsetning til Røde Kors-foreningene i andre tyske delstater er Bayersk Røde Kors en offentligrettslig stiftelse underlagt det bayerske innenriksministeriet. Fra 2003 har prinsesse Christa von Thurn und Taxis vært president for Bayersk Røde Kors. BRK har ca. 1,1 millioner medlemmer (2003) og er den største foreningen innenfor Tysk Røde Kors.

## Referanser


## Eksterne lenker
* Bayerisches Rotes Kreuz
* Bayerisches Jugendrotkreuz
* Bergwacht Bayern
* BRK-Wasserwacht
* Schwesternschaft München vom Bayerischen Roten Kreuz e.V.
* Dr.Otto-Gessler-Krankenhaus Lindenberg gGmbH
Brownie

**Brownie** er en amerikansk sjokoladekake, men faller også inn i kategorien «cookie» og er ofte formet som små, kvadratiske stykker. Brownie er karakterisert av sin sprø utside og saftige, karamellaktige innside. Brownie kan i tillegg til et mykt, sjokolademettet indre, også glaseres med sjokolade, både for å gi ekstra smak og for å sikre konsistensen.

Browniedagen kommer fra USAs National Brownie Day og inntreffer 8. desember. 

## Den første brownie
Den første dokumenterte nevnelsen av brownie var i 1897 i Sears-katalogen. Brownie var opprinnelig en amerikansk bakverk som ble populær også i utlandet. Den ble introdusert i USA på slutten av 1800-tallet og popularisert i både USA og Canada i løpet av første halvdel av 1900-tallet.

Desserten lages i en lav, kvadratisk bakeform som gjør det enkelt å dele opp den ferdige retten i stykker med riktig størrelse og form. Brownie er også å finne som dessert på restauranter og som tilbehør til drikkene på kaffebarer. I dag har de aller fleste matvarebutikker «ferdigbrownies» i pose, hvor ferdigblandet pulver bare tilsettes vann (eventuelt egg og smør). 

## Referanser


## Eksterne lenker
* 
* 
* Oppskrift fra matmons.net.
Günther Oettinger

**Günther Hermann Oettinger** (født 15. oktober 1953 i Stuttgart) er en tysk politiker (CDU). Fra 1. november 2014 til 2019 var han kommissær for den digitale økonomi og samfunn i Juncker-kommisjonen. Fra 2005 til 2010 var han ministerpresident i Baden-Württemberg og leder for CDU i Baden-Württemberg. Fra 2010 til 2014 var han kommissær for energi i Barroso-kommisjonen.

Han studerte jus ved Eberhard-Karls-Universität Tübingen, hvor han i 1978 tok den første og i 1982 den andre juridiske statseksamen. Fra 1984 har han arbeidet som advokat.

Han grunnla et lokallag av Junge Union i hjembyen Ditzingen i 1977, og var leder for Junge Union i Baden-Württemberg fra 1983 til 1989.

## Referanser


## Eksterne lenker
* 
* Günther Oettinger fra Europakommisjonen
Drive-in-kino

En **drive-in-kino** er en plass der det vises film på en stor duk foran en parkeringsplass, slik at besøkende kan se visningen uten å forlate bilen. Drive-in-kino har i hovedsak vært et amerikansk fenomen.

Drive-in-kinoer finnes for det meste i USA og hadde sin storhetstid på 1950- og begynnelsen av 1960-tallet. Det er antatt at det eksisterte rundt  slike kinoer i USA på det meste og at de utgjorde 25 % av kinoscenene. Populariteten begynte å synke på 1960-tallet og i 2013 utgjorde de kun 1,5 % av  kinoscenene i landet. På 1980-tallet ble tilbakegangen drastisk og fra 1982 til 1987 ble antallet redusert fra  til 999.

Sumner Redstone, en av de største eiere av drive-in-kinoer i USA, uttalte på begynnelsen av 1980-tallet at: "Drive-Ins are rapidly becoming part of our nostalgic past. I foresee their extinction by the end of the decade."

## Referanser
Sankhuwasabha (distrikt)

**Sankhuwasabha** er navnet på et av Nepals 75 administrative distrikter.

Sankhuwasabha-distriktet ligger i *Østregionen*, *Kosi Sone*. I vest grenser det mot Solukhumbu, i nord mot Kinas autonome område Tibet, i øst mot Taplejung, i sørdøst Terhathum, i sør Dhankuta, og i sørvest mot Bhojpur.

Distriktet regnes til høyfjelldistriktene. Det har størst høyderforskjeller av alle distrikter i Nepal.

Hovedstad i distriktet er Khandbari, som i 2005 var anslått til å ha 22 904 innbyggere.

Distriktet har 33 distriktsutviklingskomiteer og 1 bykommune.

Fra folketellinga i 1991 til 2001 gikk gruppa *andre religioner* opp fra 13,5 % til 28,3 %, mens *hinduisme* sank fra 57,5 % til 47,0 % og *buddhisme* også gikk tilbake med 4,2 %. Dette er et uttrykk for den nasjonale og politiske oppvåkninga blant kirat-folket limbu i distriktet, som dyrker sin egen gamle religion kiranti. Blant befolkning med tibetansk kultur i distriktet fins ei stor gruppe sherpa-folk.

Den vestligste delen av Malaku Barun naturpark ligger i distriktet. Her ligger fjelltoppen Malaku på grensa til Tibet. Med sine 8 463 moh er det verdens 5.høyeste fjell. Det er kjent for å være svært vanskelig å klatre i.

## Referanser
 

## Eksterne lenker
* Kart over Sankhuwasabha-distriktet
* Kart med helsestatistikk (på engelsk)
Herad kirke

**Herad kirke** kan være:

* Herad kirke (Vest-Agder), langkirke fra 1957 i Farsund kommune.
* Herad kirke (Buskerud), kirke fra 1934 i Gol kommune.
Kjærligheten er kaldere enn døden

***Kjærligheten er kaldere enn døden***  (orig. *Liebe ist kälter als der Tod*) er en film av Rainer Werner Fassbinder fra 1969. Filmen er i sort-hvitt og ble spilt inn på tre uker. Den var den første langfilmen Fassbinder fullførte, og hans første til å bli vist på kino.

## Handling
Småtyven Franz møter en ung kjeltring kalt Bruno, og gir ham en adresse i München. Dette er leiligheten til en prostituert. Joanna, som bruker Franz som hallik. Bruno har fått ordre fra et kriminelt syndikat om å følge ette Franz, men når han går til adressen får han beskjed om at Franz har flyttet. Så han går rundt i byens gater og spør prostituerte om de kjenner en prostituert som heter Joanna.

Til slutt oppdager han hvor paret gjemmer seg, fordi Franz blir etterlyst av en tyrker for å ha drept tyrkerens bror. Bruno tilbyr seg å løse problemet, så de tre går til en kafe hvor tyrkeren blir funnet, og de skyter ham. Bruno skyter også en servitrise som var vitne til mordet. Franz blir arrestert av politiet for begge drapene. Samtidig begynner Joanna en affære med Bruno. 

## Medvirkende
*Ulli Lommel: Bruno
*Hanna Schygulla: Johanna
*Peer Raben: Jürgen
*Hans Hirschmüller: Peter
*Les Olvides: Georges
*Howard Gaines: Raoul

## Referanser


## Eksterne lenker
*
Peer Raben

**Peer Raben** (født 3. juli 1940 i Viechtafell, død 21. januar 2007 i Mitterfels; egentlig *Wilhelm Rabenbauer*) var en tysk komponist. Han skrev musikk til omkring 90 kino- og fjernsynsfilmer. Han var også virksom som skuespiller, produsent, regissør og forfatter, og er kjent for sitt samarbeid med Rainer Werner Fassbinder.

## Eksterne lenker
* 
*
H-motor

En **H-motor** er en forbrenningsmotor hvor sylinderne er stilt slik at motoren ser ut som en horisontal «H» når den sees forfra.

En H-motor kan sees som to boksermotorer, én over den andre. De «to motorene» har hver sin veivaksel, som så kobles sammen i den ene enden. Dette leder til et dårligere effekt/vekt-forhold enn enklere konfigurasjoner med kun én veivaksel. Den eneste klare fordelen med en H-motor er at denne konfigurasjonen gjør det mulig å bygge relativt korte motorer med mer enn tolv sylindre, og derfor gjør motorens kompakte størrelse at den er nyttig i fly, hvor størrelsen bidrar til bedre aerodynamikk. U-motoren er et liknende konsept, basert på to rekkemotorer.

## Eksempler
H-konfigurasjonen er svært uvanlig. Kjente eksempler er:

* British Racing Motors' H-16 Formel 1-motor
: Dette var en stor fiasko. Motoren var kraftig, men også tung og upålitelig, hadde lavt dreiemoment og et høyt tyngdepunkt. Jackie Stewart skal ha sagt «Denne klumpen med metall er nyttigere som et skipsanker enn en motor». Til tross for motorens dårlige rykte klarte Jim Clark å vinne USAs Grand Prix i 1966 med en Lotus 43 drevet av denne motoren.
* Brough Superior 1000 ccm Golden Dream (motorsykkel], først vist i 1938. Dette var en H-4-motor, men kun noen få eksemplarer ble produsert tidlig i 1939.

### Flymotorer
* Lycoming H 2470 (ble aldri satt i produksjon)
* Napier & Son
** Rapier H-16
** Dagger H-24
** Sabre H-24, 36.7 liter, 3.500 hk
** Rolls-Royce Eagle 22 H-24, 46.2 liter, 3.200 hk

I motseting til BRM, Lycoming og Eagle ble Sabre-motoren videreutviklet til et design som fungerte.

## Annet bruk av H-uttrykket
Subaru produserer vannkjølte boksermotorer med fire og seks sylindre, som markedsføres som H-4 og H-6, til tross for at disse motorene ikke har noe å gjøre med en ekte H-motor.
Advokatforening

En **advokatforening** er en profesjonell organisasjon for sakførere, ofte av den karakter at medlemskap er obligatorisk for den som vil anvende seg av tittelen *[[advokat]]* eller tilsvarende.

## Danmark
I Danmark må alle advokater være medlem av Det danske Advokatsamfund. Dette er hjemlet i landets rettspleielov.

## Norge
Den Norske Advokatforening er en medlemsorganisasjon for norske advokater. Medlemskap i foreningen er ikke obligatorisk, men de aller fleste advokater er likevel medlemmer, da dette medfører en del medlemsfordeler samtidig som det viser omverdenen at man følger bransjens spilleregler. Foreningen har utarbeidet Regler for god advokatskikk, som med hjemmel i advokatloven har fått virkning som forskrift, bindende for alle advokater i Norge.

## Storbritannia
### England og Wales

I England og Wales finnes to typer av advokater, *barristers*, som får opptre for domstolene, og *solicitors* som representerer klienter.

En *barrister* må tilhøre en av de fire advokatforeningene som finnes for *barristers*:
*The Honourable Society of Gray's Inn
*The Honourable Society of Lincoln's Inn
*The Honourable Society of the Middle Temple
*The Honourable Society of the Inner Temple

Det finnes også en overordnet organisasjon for disse fire foreningene som utøver disiplinær myndighet:
*General Council of the Bar of England and Wales

En *solicitor* må tilhøre den advokatforeningen som finnes for *solicitors*:
*Law Society of England and Wales

## Sverige
Organisasjonens navn i Sverige er Sveriges advokatsamfund, og dets virksomhet er delvis styrt av den såkalte rättegångsbalken.

## Tyskland
I Tyskland finnes for hver overrett sin rettskrets et advokatkammer som alle advokater innen rettskretsen må tilhøre. Advokatkammeret er en offentligrettslig sammenslutning med obligatorisk medlemskap, som utøver disiplinær myndighet over sine medlemmer. Forbundsrepublikkens advokatkammere tilhører forbundsadvokatkammeret («Bundesrechtsanwaltskammer»).

## Referanser


## Kilder
*  bar association i Encyclopædia Britannica
U-motor

En **U-motor** er en stempelmotor bygget opp av to separate rekkemotorer (fortsatt med hver sin veivaksel), som slås sammen med tannhjul og kjeder. Denne konfigurasjonen er ikke ulik H-motoren, som er to boksermotorer koblet sammen. Designet beskrives av og til som «twin bank» eller «double bank»-motorer, selv om disse uttrykkene også brukes for å beskrive V-motorer.

U-motorer er uvanlige, fordi de er langt tyngre enn V-motorer. Motorene er interessante fordi de deler komponenter med rekkemotorer, men V-motorer kan også gjøre det samme, og derfor er V-motoren en langt mer vanlig type i dag.

Motoren i Bugatti Type 45 var en U-motor med 16 sylindre, og kun to eksemplarer ble produsert. Senere lisensierte Bugatti konseptet til Duesenberg i USA, som produserte omkring 40 motorer, og Breguet i Frankrike, som begge hadde planer om å produsere motorer for bruk i fly.

Matra utviklet en prototype av Bagheera som var utstyrt med en 2.6 liters U8-motor, bygget av to Simca 1000 Rallye 2 rekkemotorer med fire sylindre koblet sammen, rundt 1974. På grunn av oljekrisen ble denne bilen aldri satt i produksjon.

En rekke dieselmotorer med U-design har blitt produsert, av selskaper som Lister Blackstone og Sulzer Brothers Ltd.. I tillegg beskrives en slik motor for marint bruk i US Patent 4167857 http://freepatentsonline.com/4167857.html, men ingen ytterligere dokumentasjon er kjent for skips- eller marint bruk av en slik motor.

Sulzer Brothers utviklet en dieselmotor for togbruk av denne typen, LD Series, på 1930-tallet, som var i produksjon i over femti år. Flere ulike sylinderstørrelser var i produksjon, blant annet 19 (190 mm boring), 22 (220 mm boring), 25 (250 mm boring), 28 (280 mm boring) og 31 (310 mm boring). Motorene i LD-serien og den senere LDA-serien ble produsert som seks og åttesylinders rekkemotorer og tolvsylindret U-motor. U-motorene ble brukt i lokomotiver i flere land, blant annet England, Bulgaria, Kina, Frankrike, Polen og Romania.
Harry Judd

**Harold Mark Christopher «Harry» Judd** (født 23. desember 1985) er en britisk musiker som er trommeslager i McFly. Foruten å spille i bandet engasjerer han seg også i Rupert's Fund, som jobber for barn med leukemi. Han var med på å starte opp fondet.

Han er opprinnelig fra Chelmsford i Essex i England.

## Referanser


## Eksterne lenker
* 
* 
*
Absolute Music 14

***Absolute Music 14*** er det 14. samlealbumet i den norske Absolute Music-serien og ble utgitt i 1995.

## Sporliste
# La Bouche – «Be My Lover»
# Papa Dee – «The First Cut Is the Deepest»
# Volcano feat. Sam Cartwright – «That's the Way Love Is»
# Mike & The Mechanics – «Over My Shoulder»
# The Connells – «'74-'75»
# The September When – «Bullet Me (Volcano Disco 2000 Mix)»
# Gompie – «Alice (Who the X Is Alice)»
# Green Cortinas – «I Don't Wanna Sleep Tonight»
# Take That – «Back for Good»
# Me & My – «Dub-I-Dub»
# Benedicte Adrian & Sven Nordin – «Min hvite mage»
# Lisa Nilsson – «Vad du ser är vad du får» 
# Hype – «Dingabong»
# Bit To Beat – «X-Files»
# Haddaway – «Catch a Fire» 
# Rednex – «Wish You Were Here»
# Solfaktor X – «Status Ku»
# Grethe Svensen – «Angelina»

## Kilder
*Various - ''Absolute Music 14'' på discogs

## Eksterne lenker
*
Arne Espelund

**Arne Wang Espelund** (1929–2019) var sivilingeniør og professor i prosessmetallurgi ved NTNU. Han er kjent for sitt arbeid med å bevare minner om før-industriell jernproduksjon.

Espelund arbeidet gjennom 30 år for å dokumentere og utbre kjennskap om jernvinneanlegg og tidlig jernproduksjon i Norge. Dette arbeidet begynte som et skoleprosjekt ved Huseby skole i 1977. Han var med på etableringen av *[[Mostadmark jernverk]]s venner* og var sentral i arbeidet med den internasjonale konferansen *Jernframstilling i 2000 år* i Budalen i 1991.

Espelund var også engasjert i arbeidet med å dokumentere kvernsteinbryting i Selbu, brunostens kulturhistorie og gjenutgivelse av skrifter av storelvdølen Ole Evenstad (1739–1806).

Han mottok Trondheim kommunes kulturpris i 1989; Sør-Trøndelag fylkes kulturpris i 1994; *NTHs pris for populærvitenskapelig arbeid* i 1995 og Rikard Berges pris for 2005.

Espelund drev Arketype forlag, hvor han utgav egne bøker. Han var engasjert i folkedans, som utøver, instruktør og skribent. Han var far til Karen Espelund og Inger Espelund.

Espelund var leder for Studentersamfundet i Trondhjem i 1953.

## Bibliografi

*«Jernmetallurgi gir innblikk i norsk historie gjennom 2000 år» I: *P2-akademiet. H*
* sambok 49 bøker/artikler av Arne Espelund
* norart 23 artikler av/om Arne Espelund

## Referanser


## Litteratur
* 

## Eksterne lenker

* Nasjonal forskningsinformasjon Prosjektrapport *Seniorforskerstipend i arkeometallurgi*.
* telemark-historielag.com Om Rikard Berges pris
* universitetsavisa Intervju ved lansering av bok om Brunost
* Arketype forlag 
* berre.no Reportasje fra jernvinneseminaret i Budalen, august 1991
* Arne Wang Espelunds privatarkiv finnes ved NTNU Universitetsbiblioteket
Loci-metoden

**Loci-metoden** eller *Ars memoriæ* (hukommelsens kunst på latinsk) er en teknikk for å huske som har blitt brukt siden den klassiske tidsalderen. Det er en mnemoteknikk som benytter lenking basert på lokaliteter eller steder.

Loci-metoden (*loci*, flertall av *locus*, er latin for «steder») er tilpasset fra antikkens romerske og greske retoriske avhandlinger som i den anonyme *Rhetorica ad Herennium*, Ciceros *De Oratore*, og Quintilianus' *Institutio Oratoria*. I grunnleggende trekk er det en erindringsmetode som benytter visualisering for å organisere og gjenfinne informasjon. Mange som konkurrerer med å huske best hevder å ha benyttet denne teknikken for å huske ansikter, tall og lister med ord. Deres suksess har lite å gjøre med hjernestruktur eller intelligens, men mer på deres teknikk for å bruke deler av hjernen som har å gjøre med romlig læring.

## Referanser
Diderich Maria Aall

**Diderich Maria Aall** (1842–1889) var norsk jurist, skipsreder, kunsthistoriker og mesén.

Diderich Maria Aall var cand.jur. fra 1866, og bosatte seg etter en tid i Arendal hvor han var skipsreder, og deltok i etableringen av byens kunstforening. I 1880 flyttet han til Christiania for å overta stilling som inspektør ved Kunstforeningen der. I 1888 ble han ansatt som direktør ved *Skulpturmuseet*.

Aall hadde selv en stor kunstsamling, og understøttet flere kunstnere og kunstformål. Han døde forholdsvis ung, etter en tids sykeleie.

Han var sønnesønn av godseier og statsråd Niels Aall, og far til museumsdirektør Hans Aall. Diderich Maria Aall var dattersønn til eidsvollsmannen Didrich von Cappelen, Skien.

## Litteratur
* Haagen Krog Steffens: *Slægten Aall*, Kristiania 1908, med senere tilleggsbind
* Haagen Krog Steffens: ''Norske Slægter 1912'', Gyldendalske Boghandel, Kristiania 1911
Beckett

**Beckett** kan sikte til

*Samuel Beckett, irsk forfatter
*Margaret Beckett, engelsk politiker
*Cutler Beckett, figur i filmen Pirates of the Caribbean: Dead Man's Chest

## Se også
*Thomas Becket, erkebiskop av Canterbury og katolsk helgen
Joyce

:*For den irske forfatteren, se [[James Joyce]].*

**Joyce** er et engelsk kvinnenavn med flere opprinnelser. Navnet er vanlig i USA og mange engelsktalende land i Afrika. *Joyce* brukes også noe som mannsnavn, men sjeldent. 

## Etymologi
*Joyce* er:
* en yngre engelsk feminin form av mannsnavnet og familienavnet *Josse*, dannet av *Iudocus*, den latinske formen av det bretonske navnet *Judoc*, «lord».
* en variant av *[[Joy]]*, «glede».

## Utbredelse
Navnet ble introdusert som mannsnavn til England fra Bretagne med normannernes invasjon på 1000-tallet. Det ble brukt i England fram til 1300-tallet, men forsvant så igjen før det på 1500-tallet ble tatt i bruk som kvinnenavn. 

*Joyce* var et populært navn i USA på midten av 1900-tallet.

*Joyce* er i dag et vanlig navn i USA og mange engelsktalende land i Afrika.

|}

*Joyce* er i dag et sjeldent mannsnavn.

|}

## Kjente personer med navnet
Personene i listene er ordnet kronologisk etter fødselsår.
### Kvinner
* Joyce Travelbee (1926&ndash;1973), amerikansk sykepleier og fagbokforfatter
* Joyce Carol Oates (født 1938), amerikansk forfatter
* Joyce Meyer (født 1943), amerikansk kristen-karismatisk forfatter
* Joyce Tenneson (født 1945), amerikansk fotograf
* Joyce Maynard (født 1953), amerikansk forfatter
* Joyce DiDonato (født 1969), amerikansk operasanger
### Menn
* Joyce Kilmer (1886&ndash;1918), amerikansk dikter

## Annen bruk av navnet
* Joyce Manor, amerikansk punkrock-band

## Referanser


## Eksterne lenker
Jim Corr

**James Steven Ignatius «Jim» Corr** (født 31. juli 1964 i Dundalk i Irland) er eldste medlem og eneste mann i pop-rock gruppa The Corrs. Han spiller akustisk gitar, el-gitar, piano og keyboard, i tillegg til at han synger bakgrunnsvokal. Han har også vært aktiv i produksjonen av samtlige album de har gitt ut. 

Jim og Gayle fikk en sønn sammen den 10. mai 2006 med Gayle Williamson (tidligere er blitt kåret til Miss Northern Ireland). De var den gang forlovet i en tid. 

## Referanser


## Eksterne lenker
* 
* 
* 
*
Votivgave

**Votivgave** (*votiv* av *latin* *votivus*, et høytidelig avgitt løfte)  er en gave til Gud eller til det guddommelige, gitt etter et foregående løfte. 

Når en person lider av en sykdom, er i livsfare eller har noen ønsker, kan vedkommende prøve å oppnå helbredelse, frelse eller innfrielse av sitt ønske ved å love Gud en gave.

Skikken finnes i kulturer over hele kloden, den var utbredt i den europeiske antikken og ble overført til kristendommen. 

Det var for eksempel vanlig å gi en gave til Asklepios etter at en var blitt helbredet i en helligdom viet guden, og det er funnet og bevart en mengde legemsdeler i terrakotta. 

## Gavene
Gavene var ofte en modell av guden, av den legemsdelen som er blitt helbredet, eller mer symbolsk. 

I noen tilfeller gir en også staven eller krykkene som gave. I katolske kirker ser en ofte slike gaver, ofte ved et spesielt alter eller en statue av en helgen. Det kan være ulike legemsdeler preget i sølv, personlige brev eller penger. Ved berømte valfartssteder som for eksempel Lourdes, henger det et stort antall krykker på fjellveggen rundt den hellige kilden.

## Kirkeinventar
*Utfyllende artikkel [[Votivskip]]*

Votivgaven kunne være en ny altertavle eller annet kirkeinteriør og i noen tilfeller en hel kirke som da ble kalt votivkirke.

Et votivskip er også en slik offergave, her som en skipsmodell, ofte som en takk til det hellige for en lykkelig utgang av en hendelse, eller som et ønske om at «intet ille må vederfares våre (sjømenn).»

Ofte brukes, noe feilaktig, betegnelsen kirkeskip om et votivskip.

## Eksterne lenker
* 
* Relgion DK
Husky

**Husky** har flere betydninger, men den egentlige opprinnelsen til uttrykket er et inuittisk urfolk som i vesten er kjent som eskimoer. 

I dag brukes imidlertid uttrykket som en generell beskrivelse av alle polarhund, som også er sledehunder, men det hefter også direkte med noen hunderaser.

* Eskimohund, også kalt amerikansk husky
* Alaska husky
* Sibirsk husky
* Seppälä husky

Husky er også navnet på et Canadisk oljeselskap.
Fjordland

**Fjordland AS** er en norsk næringsmiddelvirksomhet som driver produksjon av ferdigmat. Fjordland eies av TINE (51 %), Nortura (39 %) og HOFF (10 %).

Fjordland ble startet i august 1994 som et selskap 100% eid av TINE BA og med ansvaret for Brelett, Bremykt og TINE Grøt. I januar 1996 kom Norsk Kjøttsamvirke, HOFF, Norske Potetindustrier og PRIOR Norge inn på eiersiden. I september 1997 ble blant annet seks komplette middagsretter lansert i Stavanger og Oslo-området. I 1998 ble hele Fjordland-sortimentet rikslansert. I 2019 hadde Fjordland sin hittil største omsetning på 1,7 mrd. kroner.

## Varemerker
Da Fjordland ble etablert i 1994 overtok selskapet ansvaret for grøt og merkevarene Brelett, Bremykt. KOS desserter ble lansert i 1996, og i 1998 overtok Fjordland ansvaret for det franske varemerket Yoplait i Norge. Det kanadiske yoghurtmerket LIBERTÉ ble lansert i Norge av Fjordland i 2020.

## Produktserier
Et primærprodukt for firmaet er de såkalte «sous vide-middagene», en variant av disse heter «Fjordland i skål». Sistnevnte serie retter ble introdusert i mars 2013 under navnet «Fjordland Express», og de ble samlet under det nye navnet i mars 2015.

I 2019 lanserte selskapet også en serie mindre ferdigretter under navnet «Fjordland Box». Fra ett (eller flere) av de etablerende selskapene fikk selskapet med produktgruppen ferdiggrøter, som produseres på TINE-meieriet Tretten. En variant av disse er «Fjordland grøtlunsj» I tillegg til disse produserer selskapet også tilbehør som ferdiglaget saus.

Blant utgåtte produkter er Marian, Fjordland Express, Fjordland Ovnsklar, Wanted, Tapas con gusto, Paste del giorno, Middagsmix, 4 minutter, Straks klar!, Litt Mat, Take Away, Mersmak, Fjordland til familien og Sunt & Godt.

## Referanser


## Eksterne lenker
Sjømannsvise

En **sjømannsvise** er en vise om sjømenn og livet om bord, eller en vise som er populær blant sjømenn.
Sjømannsviser kan deles i to grupper: sjantier som var arbeidssangen ombord på seilskutene, og frivaktsviser som var populære sanger blant sjømenn.

## Litterære sjømannsviser
**Sjømannsvise** er også brukt som tittel på flere litterære dikt og viser.
*«Sjømannsvise» av Harald Sverdrup ble tonesatt av Alf Cranner. Visa ble presentert under turneen *Vers og viiiiiiser. Lyriske utskeielser ved Harald Sverdrup og Alf Cranner* i 1966, og utgitt på LP samme høst. «Sjømannsvise» er blitt en av Cranners mest populære sanger, og den har kommet på flere plateinnspillinger siden. Den svenske trubaduren Cornelis Vreeswijk lagde en egen tekstversjon som han kalte «Ågren». Han oppgav opprinnelig melodien som «norsk folketone», men førte opp Cranner som komponist da han gav ut visa på plata *Poem, ballader och lite blues* i 1970.
*«Sjømannsvise av Jens Gunderssen publisert i samlingen *På trammen* (1962).
*«Sjømannsvise» av Herman Aune, tonsesatt av Per Hommelhaug.
*Knutsen & Ludvigsens «Sjømannsvise» på albumet *[[Brunost no igjæn?]]* (1972).

## Litteratur
* Diderik Brochmann, *Shantier eller sjø-folke-melodier*, Kristiania 1908
* Diderik Brochmann, *Sang fra sjøen: opsang – shanti – viser*, Oslo 1934
* Diderik Brochmann, * Frivaktsviser*, Oslo 1938

## Eksterne lenker
* Teksten til Harald Sverdrups dikt «Sjømannsvise»
Immateriell

**Immateriell** er avledet fra et latinsk ord som betyr det samme som ikke-materiell, det vil si ulegemlig, åndelig. I bruk sammen med andre ord slik som verdier, kultur, rettigheter, mål, og lignende, blir det et eget uttrykk som gir meningen en egen identitet i språket. Immaterielle verdier er eksempelvis brukt om ideer og erfaringer til mennesker i form av tanker. Immaterielle verdier er et mer moderne uttrykk enn det konstruerte sammensatte ordet hjerne-kapital.

## Referanser
Anthony Burgess

**John Anthony Burgess Wilson**, skrev under navnet **Anthony Burgess**, (1917–1993) var en engelsk forfatter. Fra relativt beskjedne forhold i en katolsk familie i Manchester i nordlige England, ble han til sist en av de best kjente engelske litterære personer i den siste halvdel av 1900-tallet.

Selv om Burgess var en overveiende komisk og underholdende forfatter med en mørk klangbunn, er hans mest kjente bok, *A Clockwork Orange* (1962), en dystopisk satire. I 1971 ble den filmatisert av Stanley Kubrick under samme tittel og ble meget kontroversiell, noe Burgess selv har sagt var medvirkende for romanens popularitet. Burgess produserte en rekke andre romaner, blant annet *Earthly Powers* *([[Jordiske makter]])*, ansett av de fleste litteraturvitere å være hans fremste roman. Han har også arbeidet som litteraturkritiker, skrevet studier over klassiske forfattere, blant annet James Joyce og Ernest Hemingway, og informativt og mindre pretensiøs i sakprosaboken, *Til sengs* (1982), litterære essayer samlet rundt temaet sengen. Han var i lang tid litteraturanmelder i avisene *The Observer* og *The Guardian*.

Burgess var også en dyktig musiker og lingvist. Han komponerte over 250 musikalske verker, blant annet en første symfoni da han var rundt 18 år, skrev en rekke librettoer, og oversatte, blant verker, *[[Cyrano de Bergerac]]*, *[[Kong Oidipus]]* og *[[Carmen]]*.

## Referanser


## Litteratur
* Biswell, Andrew (2006): *The Real Life of Anthony Burgess*, Picador, ISBN 978-0-330-48171-7
* Burgess, Anthony (1982): *This Man And Music*, McGraw-Hill, ISBN 0-07-008964-7
* David, Beverley (Juli 1973): «Anthony Burgess: A Checklist (1956–1971)» i: *Twentieth Century Literature* (Hofstra University) **19** (3): 181–188, JSTOR 440916
* Lewis, Roger (2002): *Anthony Burgess*, Faber and Faber, ISBN 0-571-20492-9

## Eksterne lenker
* 
* The International Anthony Burgess Foundation
* Intervju i BBC TV
* 
* The Anthony Burgess Center ved Universitetet i Angers, Frankrike
* Burgess leser fra ''A Clockwork Orange'' (lydfil)
Nilmar Honorato da Silva

**Nilmar Honorato da Silva** (født 14 juli 1984 i Bandeirantes, Paraná i Brasil) er en brasiliansk fotballspiller som spiller for den arabiske klubben Al-Nasr.Nilmar debuterte for det brasilianske landslaget i en vennskapskamp mot Haiti. Brasil vant kampen 6-0 og Nilmar scoret avslutningsmålet.

## Referanser


## Eksterne lenker
*
Emigrantvise

**Emigrantviser** eller **utvandrerviser** er viser som handler om nordmenns emigrasjon til Amerika. Det er viser om den tunge avskjeden fra de kjære hjemme, om reisen over havet og om møtet med det nye landet. En tilsvarende visetradisjon finner man også blant svenske utvandrere til Amerika.

En av de mest populære emigrantvisene var *[[Farvel du moder Norge]]* som lenge ble brukt side om side med nasjonalsangen i de norske immigrantmiljøene.

## Eksempler på emigrantviser
* *[[Farvel du moder Norge]]*
* *[[Emigrantvisa]]*
* *[[Den norske pige i Amerika]]*
* *[[Oleana (sang)|Oleana]]*
* *[[Det vinker til meg i denne kveld]]*
* *[[Amerikafeber (sang)|Amerikafeber]]*
* *[[I Sirdal udi Norge]]*
* *[[Emigrantens afsked fra hjemmet]]*
* *[[En vise tilegnet den norske emigrant]]*
* *[[Den hjemvendte kanadafarer]]*
* *[[Kjistå hev eg pakka]]*
* *[[Arbeiderforeningens sang]]*
* *[[Avskedssang (emigrantvise)|Avskedssang]]*

Artisten Elin Prøysen spilte i 1976 inn platen *[[Emigrantviser]]* med 12 av disse visene.

## Referanser


## Kilder
* Svein Schrøder Amundsen og Reimund Kvideland, *Emigrantviser*, Oslo 1975
* Theodore C. Blegen and Martin B. Ruud, *Norwegian Emigrant Songs and Ballads*, Minneapolis 1936
Vorstehhund langhåret

**Vorstehhund langhåret** (FCI #117) eller **langhåret vorsteh**  er en av fire tyske vorstehhunder. Disse skiller seg såpass mye fra hverandre at de ikke regnes som varieteter, men egne hunderaser.

Vorsteher er en fuglehund som primært avles som jakthund på fugl, men den har også kvaliteter for annen type jakt, som harejakt. Den er også velegnet som brukshund og familiehund.

Den er en god familiehund og regnes som flink med barn og enkel å jobbe med. Den er også en sterk og arbeidsom brukshund, som blant annet er velegnet som trekkhund og kløvhund. Det er også eksempler på at vorstehere har blitt godkjente redningshunder, blant annet for Norske Redningshunder.

## Utseende, anatomi og fysikk
En vorsteh er en edel og harmonisk hund med verdig holdning. Den er stødig, rolig og avbalansert. Svakt markert nakkeknøl og moderat stopp. Øynene er middels store og mørk brun farge er ønskelig. Ørene er høyt og bredt ansatte, og de er flate og hengende tett inntil hodet. Forlemmene er rette, parallelle og muskuløse. Baklemmene er også rette og parallelle. Skal være kraftige og muskuløse. og knærne er godt vinklet. Potene skal være runde til ovale, men godt sluttet og med kraftige klør. Hunden skal ha en sterk og muskuløs rygg med et kort, bredt og muskuløst lendeparti. Underlinjen er lett opptrukket med en elegant tørr bue. Halen skal være kraftig ved roten og høyt ansatt. Den smalner av mot spissen og er av middels lengde. Bevegelsene til en vorsteh er rette og parallelle. De er jordvinnende og med godt fraspark. 

Pelsen er lang og tett, og skal føles god og glatt å ta på. På hodet og ørene er pelsen kortere, mykere og tynnere. Såkalt skimlet (spettet) pels i sorte, brune, grå og hvite kombinasjoner er mest vanlig, mens også ensfarget brun er normalt.

Skulderhøyden skal iflg. FCI ligge på ca. 62-66 cm hos hannhunder og ca. 58-63 cm hos tisper.
New York Yankees

**New York Yankees** er et baseballag fra USA som spiller i Major League Baseball. Hjemmebanen er i New York på Yankee Stadium.  

Laget har vunnet 27 World Series, senest i 2009.

## Vinner av American League
40 ganger: 

## Vinner av World Series
27 ganger: 2009, 2000, 1999, 1998, 1996, 1978, 1977, 1962, 1961, 1958, 1956, 1953, 1952, 1951, 1950, 1949, 1947, 1943, 1941, 1939, 1938, 1937, 1936, 1932, 1928, 1927, 1923
## Eksterne lenker
*
Mario Strikers Charged Football

***Mario Strikers Charged Football*** er et fotballspill til Nintendo Wii. Spillet ble gitt ut 25. mai 2007 og er det første online-spillet til Wii utenfor Japan, og ble sluppet i Europa før resten av verden. Europa fikk derfor sitt første online-spill til Wii før Amerika. Opptil fire spillere kan spille samtidig og via Internett kan man delta i blant annet cuper og turneringer. På samme måte som andre sportsspill med Mario i hovedrollen, skiller spillet seg mye fra en vanlig fotballsimulator. Det finnes få regler for hvordan man skal spille det, men masse skitne triks og spesialvåpen.

*Av tekniske grunner er det kun mulig å spille online med andre i Europa. Det er ikke mulig å spille online med andre fra Amerika eller Japan.*

## Eksterne lenker
* Nintendo.no om spillet
* Offisiell spillside (Engelsk)
Allan Davis

**Allan Davis** (født 27. juli 1980 i Ipswich i Queensland i Australia) er en australsk, tidligere profesjonell landeveissyklist. Han er en typisk sprinter

I Tour de France 2005 kom han på femteplass i kampen om den grønne poengtrøyen. I 2006 var han en av fem ryttere på Astana-Würth som var ble satt i forbindelse med Operación Puerto, men ble frikjent av spanske myndigheter. I 2007 syklet han for Discovery og kom på andreplass i Milano–Sanremo. Da Discovery-laget ble lagt ned, fikk han problem med å skaffe seg nytt lag, men fikk til slutt kontrakt med *Mitsubishi-Jartazi* i mars 2008. I september 2008 ble han frigitt for å gå til Quick Step.

I 2009 tok han sammenlagtseieren og tre etapper i Tour Down Under. 

Hans eldre bror, Scott, har også vært profesjonell syklist.

## Meritter

;2002
: Etappeseier Giro del Capo
;2003
: Trofeo Manacor
: Etappeseier Circuit Cycliste de la Sarthe
;2004
: Etappeseier Tyskland rundt
: Etappeseier Polen rundt
: Giro del Piemonte
: Trofeo Alcudia
: Trofeo Manacor
;2005
: Etappeseier og poengkonkurransen i Eneco Tour
: Etappeseier og poengkonkurransen i Vuelta a Aragón
: To etappeseire i Vuelta a Murcia
: 2.-plass sammenlagt i Tour Down Under
: 3.-plass i Paris-Tours
: 3.-plass i HEW Cyclassics
;2006
: To etappeseire i Tour Down Under
: Bronse – Commonwealth Games, landeveisritt
;2007
: Etappeseier i Catalonia rundt
: Fem etappeseire og poengkonkurransen i Tour of Qinghai Lake
: 2.-plass Milano-Sanremo
;2008
: Etappeseier og 2.-plass sammenlagt i Tour Down Under
: Etappeseier og poengkonkurransen i Polen rundt
;2009
: Sammenlagt og tre etappeseire i Tour Down Under
;2010
:Bronse, VM i landeveissykling, landeveisritt

## Referanser


## Eksterne lenker
* 
*
Norsk-Tysk Handelskammer

**Norsk-Tysk Handelskammer **er en del av et verdensomfattende nettverk av tyske utenlandshandelskammere (Auslandshandelskammern – AHK), som består av rundt 120 avdelinger i 80 land.

## AHK i Oslo/ Norsk-Tysk Handelskammer
Norsk-Tysk Handelskammer i Oslo ble ifølge eget utsagn etablert 4. juni 1986, mens Enhetsregisteret oppgir en stiftelsesdato på 10. april 1991. I dag har kammeret omkring 30 medarbeidere og over 800 medlemmer fra Norge og Tyskland.

## Tjenester
AHK i Norge gir norske foretak som vil etablere seg i Tyskland og tyske foretak som vil inn på markedet i Norge råd og hjelp om rådende markedsbetingelser i det respektive landet. Handelskammeret hjelper et foretak å komme inn på markedet, og står til disposisjon for foretaket videre fremover hvis det skulle være nødvendig. Spekteret av tjenester som tilbys er blant annet markedsstudier, forretningspartnerformidling, messerepresentasjon og organisering av fellesstander, mva-representasjon og personalforvaltning.

Norsk-Tysk Handelskammer tilbyr sine medlemmer fagseminarer og tilgang til større arrangementer som medlemmene kan benytte som kontaktforum. I tillegg informerer AHK på sin blog (som det er lenket til nedenfor) om nyheter fra og om norsk-tysk næringsliv.

## AHK verden over
AHKene er bilaterale privatrettslige foretak som forenes av tre felles funksjoner: medlemsorganisasjon, arbeid for å fremme tysk utenlandshandel samt tjenesteytelser. De enkelte avdelingene finansieres ved hjelp av salg av tjenester og fra bidrag fra i alt  medlemmer verden over. For ivaretakelse av forskjellige oppgaver som har offentlig interesse mottar AHK-ene statlige midler fra det tyske Næringslivsdepartementet (*Bundeswirtschaftsministerium*).

## Referanser


## Eksterne lenker
* 
* Handelskammerets blog
* AHK
* Bundesministerium für Wirtschaft